Небяспека віртуальнага свету

Сэксуальнае насілле над дзецьмі з выкарыстаннем інтэрнэту

У цяперашні час разам з небяспекай, што падпільноўвае дзяцей у рэальным жыцці, існуе і такая, з якой яны могуць сутыкнуцца ў кіберпрасторы. Інтэрнэт, які зрабіў рэвалюцыю ў магчымасцях зносін і доступу да інфармацыі, таксама даў злачынцам новыя формы доступу да сваіх ахвяр.

Дзеці і падлеткі, што ўжо нядзіўна, большую частку свайго вольнага часу праводзяць у інтэрнэце. Яны займаюцца рознымі відамі дзейнасці, у тым ліку гуляюць у гульні, маюць зносіны з сябрамі і заводзяць новыя знаёмствы, шукаюць адказы на многія пытанні, што хвалююць іх, і г.д. Аднак не варта забываць, што падчас гэтых заняткаў яны падвяргаюцца небяспечным кантактам і кіберзапалохванню, уключаючы сэксуальнае насілле. На жаль, многія бацькі не ведаюць, чым іх дзіця займаецца ў інтэрнэце. Той факт, што яно знаходзіцца дома і “спакойна сёрфіць” у сетцы, не азначае, што яно ў бяспецы і не папакутуе.

Шкодны кантэнт

Шкодны кантэнт — гэта матэрыял, які можа негатыўна паўплываць на развіццё і псіхіку дзяцей і падлеткаў. Дзеці могуць сутыкнуцца з ім наўмысна ці выпадкова, напрыклад, з-за вынікаў пошуку, спама ці рэкламы, што ўводзяць у зман.

Шкодны кантэнт звычайна ўключае:

• парнаграфічны кантэнт, у тым ліку насільныя сексуальныя адносіны, а таксама незвычайныя і дэвіянтныя сексуальныя паводзіны;

• кантэнт, звязаны з насіллем і жорсткасцю, напрыклад, у фільмах ці жорсткіх камп’ютарных гульнях;

• прапаганду самаразбуральных паводзін (членашкодніцтва, самагубства) або паводзіны, якія наносяць шкоду здароўю, такія як знясільваючыя дыеты, ужыванне наркотыкаў і г.д.;

Дзеці ў інтэрнэце часта падвяргаюцца так званаму секстынгу. Секстынг — гэта перадача фатаграфій і відэа адкрытага сэксуальнага характару. На практыцы гэта працуе так: падлетак бярэ сваю фатаграфію, на якой ён пазіруе аголеным ці напаўаголеным, а затым пасылае гэтае фота сябру ці групе сяброў. Яны, у сваю чаргу, звычайна без згоды чалавека, выяўленага на фатаграфіі, распаўсюджваюць яе далей. Такім чынам, падлетак губляе кантроль над фатаграфіяй і часта становіцца ахвярай праследаванняў або кіберзапалохвання.

• дыскрымінацыйны кантэнт, які распальвае варожасць ці нянавісць да розных сацыяльных, нацыянальных, рэлігійных груп або людзей.

10-гадовае дзіця не стане купляць часопіс для дарослых у газетным кіёску, у той час як у інтэрнэце ў яго ёсць бясплатны доступ да самага вострага парнаграфічнага кантэнту. У наркадылераў і сект таксама ёсць свае сайты. Памятайце, што вашаму дзіцяці або падлетку не трэба нічога спецыяльна рабіць, каб знайсці шкодныя сайты. Людзі, якія зарабляюць на гэтым грошы, будуць рабіць усё магчымае, каб іх кантэнт, які змяшчае, напрыклад, парнаграфію, сам знаходзіў ваша дзіця (рэклама, спам, аўтаматычны выкід на старонку і г.д.).

“Інтэрнэт-заляцанні”

Асаблівай увагі заслугоўвае вядомая апошнім часам праблема выкарыстання інтэрнэту педафіламі. Яны шукаюць месцы, дзе можна сустрэць дзяцей, таму яны ахвотна выкарыстоўваюць папулярныя камунікатары і чаты. Педафілы часта выдаюць сябе за дзяцей, каб заваяваць давер сваіх юных суразмоўцаў. Іх ахвярамі часцей за ўсё становяцца дзеці, у якіх ёсць праблемы. Яны даведваюцца пра іх, напрыклад, з блогаў, гэта значыць анлайн-дзённікаў.

Педафілы імкнуцца да сапраўднай сустрэчы з дзіцем. Аднак ёсць і тыя, каго задавальняе так званы кіберсэкс, гэта значыць анлайн-размова на сэксуальныя тэмы ў спалучэнні з мастурбацыяй. На першы погляд можа здацца, што кіберсекс не такі небяспечны, бо фізічнага кантакту з малышом няма. Аднак вульгарныя размовы, якія часта закранаюць і іншыя сэксуальныя парушэнні, пакідаюць глыбокі след у дзіцячай псіхіцы.

Інтэрнэт спрыяе пошуку новых сяброў. Аднак некаторыя з іх могуць аказацца небяспечнымі. Дзеці кантактуюць з людзьмі, якія хочуць выкарыстоўваць іх у розных мэтах: вербаваць у злачынную групу, секту або ўгаварыць раскрыць свае даныя. Асаблівая катэгорыя пабудовы зносін паміж дзіцем і дарослым — гэта *грумінг*.

Грумінг — гэта шырокі працэс, падчас якога дарослы ўстанаўлівае асаблівыя адносіны з непаўналетняй ахвярай, часам выдаючы сябе за кагосьці маладзейшага або прывучаючы ахвяру да свайго ўзросту. Спакуснік праяўляе клопат аб ахвяры, выкарыстоўвае маніпулятыўныя прыёмы, якія ствараюць у ахвяры лжывае пачуццё бяспекі, выклікаюць цікавасць і давер дзіцяці.

“Заляцанне” пачынаецца з размовы з дзіцем і заваявання яго даверу. Дарослы, часта выкарыстоўваючы лжывую ідэнтычнасць, ставіць сябе ў пазіцыю чалавека, які разумее праблемы маладога чалавека і спрабуе яму дапамагчы. Наступны крок — пераканаць дзіця загрузіць інтымныя фатаграфіі, запісаць відэаролікі, падчас якіх яны здзяйсняюць сэксуальныя дзеянні ці прадастаўляюць парнаграфічны кантэнт.

Спакушаючы дзіця ў віртуальным свеце, злачынец можа імкнуцца сустрэцца з ім у рэальнасці і падвергнуць яго сексуальнаму насіллю з мэтай стварэння дзіцячай парнаграфіі. Хоць “інтэрнэт-заляцанні” не заўсёды заканчваюцца рэальным кантактам з ахвярай, але дзіця заўсёды атрымлівае балючы вопыт. Па меркаванні сексолагаў і тэрапеўтаў, наступствы спакушэння дзіцяці праз інтэрнэт з’яўляюцца тыповымі сімптомамі псіхалагічнай траўмы ў выніку сэксуальнага насілля. Дзеці падвяргаюцца “заляцанню” ў асноўным з-за таго, што заводзяць новых сяброў з дапамогай чатаў, абмену паведамленнямі ў сацыяльных сетках, дзе яны часта раскрываюць асабістую інфармацыю, якая можа быць карыснай злачынцу ў працэсе спакушэння.

Такія зносіны не заўсёды заканчваюцца жывым кантактам, але псіхалагічная траўма, якую яны пакідаюць, не адрозніваецца ад траўмы фізічнага сексуальнага насілля.

Парнаграфія

Па некаторых ацэнках, гандаль дзіцячай парнаграфіяй зараз прыносіць даход большы, чым незаконны абарот наркотыкаў.

Як ранняе знаёмства з парнаграфіяй уплывае на псіхіку дзіцяці? Эратычныя фільмы ствараюць у свядомасці маладога чалавека лжывы вобраз палавога акта, часта заснаваны на насіллі. Звядзенне палавога акта толькі да фізіялагічнай функцыі можа выклікаць дысфункцыі ў дарослым узросце.*Важна адзначыць, што прагляд парнаграфіі выклікае такое ж прывыканне, як алкаголь ці наркотыкі.* Дзіця адчувае жаданне глядзець эратычныя фільмы ва ўсё больш і больш жорсткіх формах. У выніку яно становіцца агрэсіўным, усхваляваным ці, наадварот, замкнутым і панурым. Для многіх падлеткаў парнаграфія таксама з’яўляецца падахвочваннем да больш ранніх сексуальных паводзін.

Дзеці ў інтэрнэце часта падвяргаюцца так званаму секстынгу. *Секстынг* — гэта перадача фатаграфій і відэа адкрытага сэксуальнага характару. На практыцы гэта працуе так: падлетак бярэ сваю фатаграфію, на якой ён пазіруе аголеным ці напаўаголеным, а затым пасылае гэтае фота сябру ці групе сяброў. Яны, у сваю чаргу, звычайна без згоды чалавека, выяўленага на фатаграфіі, распаўсюджваюць яе далей. Такім чынам, падлетак губляе кантроль над фатаграфіяй і часта становіцца ахвярай праследаванняў або кіберзапалохвання.

Падлеткі дзеляцца сваімі інтымнымі фатаграфіямі па розных прычынах. Часта пытанне заключаецца ў тым, каб зрабіць уражанне на аднагодкаў або заваяваць каханне. Часта гэта форма прызнання ў каханні, а фотаздымак ці відэа становяцца часткай інтымных адносін паміж дваімі людзьмі. Праблема ўзнікае ў сітуацыі траўмы ці разрыву, калі падлеткі з помсты перасылаюць матэрыял і робяць яго аўтара аб’ектам насмешак.

Публікацыя інтымнага фота, якое ацэньваюць аднагодкі, — вельмі сур’ёзная праблема, а для дзіцяці гэта час вялікага крызісу. Справа ўскладняецца тым фактам, што дзіця пазбягае звароту па дапамогу да дарослых, таму што не хоча праходзіць яшчэ адзін стрэс і балючую размову, на гэты раз з боку бацькоў і настаўнікаў.

Анлайн-пагрозы?

Падабаецца нам гэта ці не, але нашы дзеці растуць у свеце інтэрнэту і хутка становяцца яго актыўнымі карыстальнікамі. Вось чаму бацькам так важна суправаджаць сваіх дзяцей на кожным этапе знаёмства з рэсурсамі сеткі. Але як знайсці залатую сярэдзіну і застацца кіраўніком, які захоўвае канфідэнцыяльнасць, а не кантралёрам?

Мы павінны пашыраць нашы веды аб інтэрнэце і яго пагрозах. Таксама варта даведацца, якія інструменты і дадаткі выкарыстоўваюць нашы дзеці. Вы можаце папрасіць іх стварыць уліковы запіс разам і растлумачыць правілы работы і сяброўства ў сетках. Сумеснае навучанне выкарыстанню вэб-сайта — выдатны час, каб пачаць гаварыць аб небяспецы яго выкарыстання.

Важна, каб дзіця ведала, што яно можа пагаварыць з намі і расказаць пра ўсе свае праблемы. Давер — гэта тое, што вы ствараеце гадамі, таму важна працаваць над ім з самага пачатку.

Таксама пагаварыце з дзіцем пра тое, што адбываецца ў школе і як выглядаюць адносіны паміж аднагодкамі. Важна навучыць нашых дзяцей канструктыўна перажываць эмоцыі, каб яны самі не станавіліся агрэсіўнымі.

*Інтэрнэт спрыяе пошуку новых сяброў. Аднак некаторыя з іх могуць аказацца небяспечнымі. Дзеці кантактуюць з людзьмі, якія хочуць выкарыстоўваць іх у розных мэтах: вербаваць у злачынную групу, секту або ўгаварыць раскрыць свае даныя. Асаблівая катэгорыя пабудовы зносін паміж дзіцем і дарослым — гэта грумінг.*

Дзіця павінна ведаць свае правы і помніць, што кіберзапалохванне з’яўляецца каральным правапарушэннем, ніхто не мае права ствараць акаўнт у сацсетках, выкарыстоўваючы яго даныя, або публікаваць фотаздымкі, асабліва інтымныя.

Акрамя таго, дзіця павінна ўсведамляць, што чалавек з таго боку манітора не заўсёды той, кім ён сябе называе. Дзіця ці падлетак, які ведае, што загрузка парнаграфіі ці запыт фотаздымказў аголенай натуры з’яўляецца злачынствам, можа лягчэй пераадолець бар’ер сарамлівасці і звярнуцца па дапамогу да дарослага, якому давярае. Давайце пакажам яму, што акрамя нас, бацькоў, ёсць і іншыя людзі, здольныя адэкватна адрэагаваць на праблему: любімы настаўнік, педагог, школьны псіхолаг, бабуля з дзядулем або цётка.

Устанавіце бацькоўскія фільтры, якія дапамогуць кантраляваць, да якіх сайтаў мае доступ дзіця. Не варта забываць і аб абароне смартфонаў — менавіта праз іх многія дзеці знаходзяць шкодны кантэнт.

І яшчэ. Часам самі бацькі сваімі дзеяннямі прыцягваюць увагу спакусніка да свайго дзіцяці. Памятайце, што неасцярожная публікацыя фотаздымкаў у інтэрнэце разам з дзецьмі можа мець сур’ёзныя наступствы. Калі вы жадаеце стварыць для свайго дзіцяці бяспечнае інтэрнэт-асяроддзе, пачніце з уласных дзеянняў.

Па матэрыялах “Настаўніцкай газеты”